CELEX: 32017R0480
Language: hu
Date: 2017-03-20 00:00:00
Title: A Tanács (EU) 2017/480 végrehajtási rendelete (2017. március 20.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

21.3.2017   
            
            
               HU
            
            
               Az Európai Unió Hivatalos Lapja
            
            
               L 75/12
            
         A TANÁCS (EU) 2017/480 VÉGREHAJTÁSI RENDELETE
   (2017. március 20.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. január 18-án elfogadta a 36/2012/EU rendeletet.
            
         
               (2)
            
            
               A szíriai helyzet súlyosságára tekintettel további négy személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékébe.
            
         
               (3)
            
            
               A 36/2012/EU rendelet II. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 20-án.
      
         
            a Tanács részéről
         
         
            az elnök
         
         L. GRECH
      
   
   
      (1)  HL L 16., 2012.1.19., 1. o.
   
   
      MELLÉKLET
      A 36/2012/EU rendelet II. mellékletének A. pontjában (Személyek) foglalt jegyzéke a következő személyekkel egészül ki:
      
         
                      
                  
                  
                     Név
                  
                  
                     Azonosító adatok
                  
                  
                     A jegyzékbe vétel okai
                  
                  
                     A jegyzékbe vétel időpontja
                  
               
                     „235.
                  
                  
                     Ahmad Ballul
                     (más néven: Ahmad Muhammad Ballul; Ahmed Balol)
                     
                        
                  
                  
                     Születési idő: 1954. október 10.
                     Rendfokozat: vezérőrnagy; a szíriai arab légierő és légvédelmi erők parancsnoka
                  
                  
                     Vezérőrnagyi rendfokozattal rendelkezik, 2011 májusát követően a szíriai arab légierő és légvédelmi erők magas rangú tisztje és parancsnoka.
                     A vegyi fegyverek elterjedéséért felelős ágazatban tevékenykedik, és a szíriai légierő magas rangú tisztjeként felelősség terheli a polgári lakosság ellen irányuló erőszakos elnyomásért, többek között a szíriai rezsim által elkövetett – a közös vizsgálati mechanizmus keretében készített jelentésben feltárt – vegyi fegyveres támadásokért.
                  
                  
                     2017.3.21.
                  
               
                     236.
                  
                  
                     Saji' Darwish
                     (más néven: Saji Jamil Darwish; Sajee Darwish; Sjaa Darwis)
                     
                        
                  
                  
                     Születési idő: 1957. január 11.
                     Rendfokozat: vezérőrnagy, Szíriai Arab Légierő
                  
                  
                     Vezérőrnagyi rendfokozattal rendelkezik, 2011 májusát követően a szíriai légierő magas rangú tisztje és 22. hadosztályának parancsnoka.
                     A vegyi fegyverek elterjedéséért felelős ágazatban tevékenykedik és felelősség terheli a polgári lakosság ellen irányuló erőszakos elnyomásért: a szíriai arab légierő magas rangú tisztjeként és a 22. hadosztály parancsnokaként felelős azért, hogy a 22. hadosztály ellenőrzése alá tartozó légitámaszpontokról működtetett légi járművek vegyi fegyvereket alkalmaztak, többek között a Talmanesz nevű település ellen elkövetett támadás során, amelyet a közös vizsgálati mechanizmus keretében készült jelentés szerint a rezsim hamái repülőtéri bázisú helikopterei hajtottak végre.
                  
                  
                     2017.3.21.
                  
               
                     237.
                  
                  
                     Muhammed Ibrahim
                     
                        
                  
                  
                     Születési idő: 1964. augusztus 5.
                     Rendfokozat: dandártábornok; a szíriai arab légierő 63. dandárjának parancsnokhelyettese, hamái repülőtér
                  
                  
                     Dandártábornoki rendfokozattal rendelkezik, 2011 májusát követően a szíriai arab légierő magas rangú tisztje és 63. dandárjának parancsnokhelyettese.
                     A vegyi fegyverek elterjedéséért felelős ágazatban tevékenykedik és – a közös vizsgálati mechanizmus keretében vizsgált időszakban – a szíriai arab légierő magas rangú tisztjeként és 2015. márciustól decemberig a 63. dandár parancsnokhelyetteseként felelősség terheli a polgári lakosság ellen irányuló erőszakos elnyomásért, melynek során a 63. dandár Talmeneszben (2014. április 21.), Qmenaszban (2015. március 16.) és Szarminban (2015. március 16.) vegyi fegyvereket alkalmazott.
                  
                  
                     2017.3.21.
                  
               
                     238.
                  
                  
                     Badi' Mu'alla
                     
                        
                  
                  
                     Születési idő: 1961
                     Születési hely: Bistuwir, Jableh, Szíria
                     Rendfokozat: dandártábornok; a szíriai légierő 63. dandárjának parancsnoka
                  
                  
                     Dandártábornoki rendfokozattal rendelkezik, 2011 májusát követően a szíriai arab légierő magas rangú tisztje és 63. dandárjának parancsnoka.
                     A vegyi fegyverek elterjedéséért felelős ágazatban tevékenykedik és – a közös vizsgálati mechanizmus keretében vizsgált időszakban – a 63. dandár parancsnokaként felelősség terheli a polgári lakosság ellen irányuló erőszakos elnyomásért, melynek során a 63. dandár Talmaneszben (2014. április 21.), Qmenaszban (2015. március 16.) és Szarminban (2015. március 16.) vegyi fegyvereket alkalmazott.
                  
                  
                     2017.3.21.”